'సోలో' వంటి చిత్రంతో మంచి బ్యానర్గా పేరు పొందిన ఎస్.వి.కె. సినిమా పతాకంపై, సత్య చల్లకోటి దర్శకత్వంలో నిర్మాత వంశీకృష్ణ శ్రీనివాస్ నిర్మించిన చిత్రం 'ఓయ్ నిన్నే'. సెన్సార్ కార్యక్రమాలు పూర్తి చేసుకున్న ఈ చిత్రాన్ని అక్టోబర్ 6న విడుదల చేసేందుకు సన్నాహాలు చేస్తున్నారు. మన సంతోషానికి దగ్గరగా ఉన్నప్పుడే మనం సుఖంగా ఉంటామని నమ్మే ఓ కుర్రాడు కాలేజీలో ఓ అమ్మాయితో ప్రేమలో పడతాడు. ఓ దశలో ప్రేమా? కుటుంబమా? రెండింటిలో ఏదో ఒకదాన్నే ఎంపిక చేసుకోమని అమ్మాయి కోరుతుంది. ఆమె మాట వింటే ప్రేమ... అతని మనసు మాట వింటే కుటుంబం. అప్పుడతను ఏం చేశాడనే కథతో రూపొందిన చిత్రమే 'ఓయ్.. నిన్నే'. భరత్ మార్గాని, సృష్టి హీరోహీరోయిన్లు.ఈ సందర్భంగా నిర్మాత వంశీకృష్ణ శ్రీనివాస్ మాట్లాడుతూ... ''పరశురామ్, చందూ మొండేటి, సుధీర్ వర్మ, కృష్ణచైతన్యల వద్ద మా దర్శకుడు సత్య చల్లకోటి దర్శకత్వ శాఖలో పని చేశాడు. అతనికిదే మొదటి చిత్రం అయినా అనుభవమున్న దర్శకుడిలా 'ఓయ్.. నిన్నే'ను తీర్చిదిద్దాడు. తండ్రీకొడుకుల మధ్య అభిప్రాయ బేధాలు, బావా మరదళ్ల మధ్య ప్రేమకథ చిత్రానికి హైలైట్. గతంలో మా సంస్థ నిర్మించిన 'సోలో, నువ్వా నేనా, రారా కృష్ణయ్య' తరహాలో చక్కటి కుటుంబ కథాచిత్రమిది. భరత్, సృష్టిలు కొత్తవాళ్లైనా అద్భుతంగా నటించారు'' అన్నారు.''కుటుంబ కథా చిత్రమిది. ఇందులో హీరోది ముక్కుసూటి మనస్తత్వం. మనసులో మాటను ఎదుటివ్యక్తి మొహం మీదే చెప్పేస్తుంటాడు. అతనికది కొన్నిసార్లు ప్లస్ అయితే, ఇంకొన్నిసార్లు మైనస్ అవుతుంటుంది. అటువంటి మనస్తత్వం వల్ల తండ్రితో అతనికి ఎలాంటి అభిప్రాయబేధాలు వచ్చాయి? మరదలికి, అతనికి మధ్య ఎవరు అడ్డు వచ్చారు? అనేది చిత్రకథ. 'బొమ్మరిల్లు'లా క్లీన్ ఫ్యామిలీ ఎంటర్టైనర్'' అని దర్శకుడు సత్య చల్లకోటి అన్నారు.తనికెళ్ల భరణి, నాగినీడు, రఘుబాబు, సత్య, తాగుబోతు రమేష్, తులసి, ప్రగతి, ధనరాజ్ తదితరులు నటించిన ఈ చిత్రానికి కెమెరా: సాయి శ్రీరామ్, సంగీతం: శేఖర్ చంద్ర, ఎడిటింగ్: మార్తాండ్ కె. వెంకటేష్, లిరిక్స్: రామజోగయ్య శాస్త్రి, ఫైట్స్: వెంకట్.
'solo' vanti chitramtho manchi byanarga paeru pondina es.vi.ke. sinima pataakampai, satya challakoti darsakatvamlo nirmaata vamseekrushna srinivas nirminchina chitram 'oy ninne'. sensar kaaryakramaalu puurti chesukunna ee chitraanni actober 6na vidudala chesenduku sannaahaalu chestunnaru. mana santoshaaniki daggaragaa unnappude manam sukhamgaa untaamani namme oo kurradu kaalejeelo oo ammayitho premalo padataadu. oo dasalo prema? kutumbama? rendintilo edho okadaanne empika chesukomani ammai korutundi. aame maata vinte prema... athani manasu maata vinte kutumbam. appudatanu yem chesadane kathatho roopondina chitrame 'oy.. ninne'. bharat maargaani, srushti heroheroinlu.ee sandarbhamgaa nirmaata vamseekrushna srinivas maatlaadutuu... ''parasuram, chanduu mondeti, sudhir varma, krushnachaitanyala vadda maa darsakudu satya challakoti darsakatva saakhalo pani cheshaadu. atanikide modati chitram aina anubhavamunna darsakudila 'oy.. ninne'nu teerchididdaadu. tandreekodukula madhya abhipraya bedhaalu, bava maradalla madhya premakatha chitraaniki hylite. gatamlo maa samstha nirminchina 'solo, nuvwa nena, rara krishnayya' tarahaalo chakkati kutumba kathaachitramidi. bharat, srushtilu kottavallena adbhutamgaa natinchaaru'' annaru.''kutumba kathaa chitramidi. indulo heerodi mukkusuti manastatvam. manasulo maatanu edutivyakti moham meede cheppestuntaadu. atanikadi konnisaarlu plus ayithe, inkonnisaarlu minus avutuntundi. atuvanti manastatvam valla tandritho ataniki elanti abhipraayabedhaalu vachayi? maradaliki, ataniki madhya evaru addu vachaaru? anedi chitrakatha. 'bommarillu'laa cleen famili entertiner'' ani darsakudu satya challakoti annaru.tanikella bharani, nagineedu, raghubabu, satya, taagubotu ramesh, tulasi, pragati, dhanaraj taditarulu natinchina ee chitraaniki kemera: saayi sriram, sangeetam: shekhar chandra, editing: martand ke. venkatesh, lirics: ramajogayya saastri, fites: venkat.